Bagong Taon ng mga Tsino

Ang Bagong Taon ng mga Tsino, o Kapistahan ng Tagsibol, o Bagong Taon ng Buwan, o Chūn Jié (春节) sa Wikang Mandarin, ay ang pinakamahalagang nakaugaliang kapistahan ng mga Tsino. Ito ay mahalagang kapistahan sa Silangang Asya. Maliban sa Tsina at sa Silangang Asya, ito'y pinagdidiriwang din sa Timog-Silangang Asya at sa ibang mga rehiyon na may malaking populasyon ng mga Tsino, isang halimbawa ang Canada at Estados Unidos.

Nangyayari ang Bagong Taon ng mga Tsino bawat taon sa isang bagong buwan sa panahon ng taglamig. Pumapatak ito sa Kalendaryong Gregorian sa pagitan ng 21 Enero at 21 Pebrero. Dahil astronomikal na tinatakda ang Kalendaryong Tsino, hindi tulad ng Kalendaryong Gregorian, magbabago ang sakop sa pagpapalit ng panahon. Sumasagisag ng bawat taon ng isa sa mga 12 hayop at isa sa mga limang elemento, na umiikot ang kombinasyon ng mga hayop at mga elemento sa loob ng 60 taon. Marahil ito ang pinakamahalagang kapistahang Tsino.

Nakaugalian

Paghahanda 
Ang paghahanda para sa pagdiriwang ay isang buwan bago ang bagong taon. Paglilinis at pagaganda ng bahay, pagbili ng mga bagong damit, paggupit ng buhok, ay ilan lamang sa mga paghahanda para sa pagdiriwang.

Bisperas ng Bagong Taon 

Sa bisperas ng bagong taon, pinagdidiriwang ito sa paghanda ng mga pagkain na may mga kahulugan katulad ng mga bola-bolang Tsino na ibig sabihin ay kayamanan dahil ito'y kahawig sa mga Ingot at halos lahat ng mga tao, kasama na ang mga bata, ay nagiinuman ng "Jiu", isang alkohol na panginumin na nagkakahulugan ng mahabang buhay.

Mga paputok 

Sa buong pagdidiriwang, ginagamit ang mga paputok para sa pag-alis ng mga masasamang espiritu. Pinagbabawalan ang mga paputok sa ilang mga urbanadong lungsod sa Taiwan, Tsina, Hong Kong, Singapurra, at Indonesia habang sa Australia ay kailangan ng permit mula sa lokal na pamahalaan, sa Amerika kailangan ng patnubay ng mga pulis at firemen habang sa Pilipinas, ito'y hindi pinagbabawalan maliban na sa Lungsod ng Dabaw.

Mga pulang sobre (Ampao) 
Sa bagong taon ang mga Tsino ay nagbibigayan ng mga Ampao (pulang envelope) na naglalaman ng mga pera na ibig sabihin ay swerte at kayamanan.

Lantern Festival 

Ito'y pinagdidiriwang sa huling araw ng pagdiriwang ng bagong taon. Sa selebrasyon na ito'y ang mga pamilya ay nagsamasama ulit at kumakain ng Tikoy na ibig sabihin ay mahabang samahan ng pamilya.

Kasalukuyan 
Bawat taon ay isinusunod sa Kalendaryo ang pag diriwang ng Bagong Taon na sinusunod sa Kalendaryong Gregoryano o "Western calendar" sa Kaamerikahan araw ay Enero 1 ang unang araw ng taon, lulan sa Kalendaryong Intsik ay sumusunod ito sa kanilang kalendaryo, Ang Bagong Taon ng mga Tsino ay pumapatak sa mga buwan ng Enero at Pebrero rito binabase ang kanilang bagong taon at palugit ng bawat Sodyak sa kanilang kalendaryo.

Bagong Taon ng mga Tsino 2021
 Pebrero 12, 2021

Mga sanggunian 

Kultura at sining
Tsina

gan:農曆新年
ja:旧正月
zh-yue:農曆新年